अतः इन उपरोक्त तीनों नाड़ियों में से अलग-अलग एक-एक की महिमा गाई जाय तो पार नहीं लगने को है और जहाँ तीनों मिलती हों, उनकी महिमा क्या बतलाई जाय; उसमें भी जहाँ अविनाशी आत्मा (सः) रूपी चेतन-शक्ति रूपी अक्षय-वट हो, वह भी गुरु रूपी भारद्वाज की उपस्थिति हो तो इसकी महिमा को अवर्णनीय कहना अधिक उचित होगा। कर्मकांडियों और योगी-महात्माओं के संगम के बावजूद ज्ञानियों का संगम सर्वोत्तम महत्त्व वाला है।